Downloaded from YTS.MX
Official YIFY movies site: YTS.MX
Αγοράζουμε στρώματα
Σομιέδες, ψυγεία
Κουζίνες, πλυντήρια, φούρνους μικροκυμάτων
Αγοράζουμε...
ΡΙΤΑ ΜΟΡΑ ΚΑΣΤΡΟ ΔΙΚΗΓΟΡΟΣ
- Παρακαλώ. - Έχεις προχωρήσει;
Σχεδόν τελείωσα.
Ο επιστάτης του κτιρίου δεν θα καταθέσει.
- Τι; - Ο επιστάτης του κτιρίου δεν θα καταθέσει.
Θα το πιστέψουν αυτό οι ένορκοι;
Αυτό είναι δικό μου πρόβλημα, θα το χειριστώ εγώ.
Θα υποστηρίξουμε ότι ήταν αυτοκτονία.
- Αυτοκτονία. - Ακριβώς.
Καλώς.
- Βασίζομαι σ' εσένα. - Μείνετε ήσυχος.
Καληνύχτα.
Ο μαλάκας σκοτώνει τη γυναίκα του κι εμείς το βαφτίζουμε αυτοκτονία.
ΥΠΟΘΕΣΗ ΓΚΑΜΠΡΙΕΛ ΜΕΝΤΟΣΑ
Υπόθεση ρουτίνας;
ΕΝΑΡΚΤΗΡΙΑ ΑΓΟΡΕΥΣΗ
Κύριε πρόεδρε,
κύριε δικαστά,
αξιότιμοι συνήγοροι της οικογένειας της εκλιπούσης,
αξιότιμοι συνάδελφοι της πολιτικής αγωγής,
σεβαστοί ένορκοι κλπ.
Συμφωνώ με τους κυρίους εισαγγελείς.
Αυτή η υπόθεση είναι υπερβολικά συνηθισμένη.
Είναι μια υπόθεση βίας.
Ευχαριστώ.
Για τι μιλάμε σήμερα;
Μιλάμε για ένα ζευγάρι
Το ζευγάρι Του πελάτη μου και της συζύγου του
Για τον φόνο της οποίας κατηγορείται
Άνοδος και πτώση
Για τι μιλάμε σήμερα;
Μιλάμε για βία
Για βία, για αγάπη, για θάνατο
Για μια χώρα που υποφέρει
Για τι μιλάμε σήμερα;
Μιλάμε για ένα ζευγάρι
Το ζευγάρι Του πελάτη μου και της συζύγου του
Την οποία δεν μπόρεσε να σώσει Από την αυτοκτονία
Ένα ζευγάρι πλούσιο, ζηλευτό Μα και γενναιόδωρο
Ποιος στο Μεξικό δεν τους αγαπούσε;
Δεν είναι παραμύθι
Είναι μια ιστορία αγάπης
Πίσω στα γεγονότα
Για τι μιλάμε σήμερα;
Για δικαιοσύνη που ξεπουλιέται;
Διάτρητες αποφάσεις βορά στις φυλλάδες
Αποκεφαλισμοί στη μία σελίδα Χαζογκόμενες στην άλλη
Φήμες κατακλύζουν τους δρόμους
Θέλετε άλλο καφέ;
Ναι, παρακαλώ.
Ελάτε κι ανοίξτε τις πόρτες
Στο δικαστήριο της συνείδησής σας
Ακούστε! Απαντήστε στην ερώτησή μου!
Αναγνωρίζετε στον πελάτη μου Τον κύριο Γκαμπριέλ Μεντόσα
Το δικαίωμα να αγαπά τη γυναίκα του;
Κύριε πρόεδρε
Ζητώ να θριαμβεύσει η αγάπη
Η αθωότητα
Να ηττηθεί η κακοπιστία
Όταν μιλάμε για βία
Ας μιλάμε για συμπόνια
Ας μιλάμε για τους νεκρούς μας Ας μιλάμε για τις σκιές μας
Ένας χαιρετισμός στον κόσμο
Όταν μιλάμε για βία
Ας ανοίξουμε τις καρδιές μας
Ας αγαπάμε τις γυναίκες Ας συγχωρούμε τους άντρες
Ας αγκαλιάσουμε τη δυστυχία
Τη δυστυχία
Ένας άνθρωπος μεγαλόψυχος,
θύμα των ΜΜΕ, που επανειλημμένα τον λοιδόρησαν.
Παρακαλώ;
Θα αργήσεις.
Δίκιο έχεις. Να πάρει!
Ο Γκαμπριέλ Μεντόσα δεν σκότωσε τη γυναίκα του!
Η ίδια έδωσε τέλος στη ζωή της.
Είναι μια δίκη από τα ΜΜΕ, που επανειλημμένα τον λοιδόρησαν!
Η ζωή του ζευγαριού βρέθηκε κρεμασμένη στα μανταλάκια.
Νιώθουμε ότι έχουμε το δικαίωμα να τον κατηγορήσουμε
και να τον καταδικάσουμε.
Σήμερα, επιθυμώ... Βασικά...
Όλα τα ξεχνάει ο ηλίθιος.
Επιθυμώ να επικαλεστώ τη συνείδησή σας, κυρίες και κύριοι.
Λέτε ο πελάτης μου, ο Γκαμπριέλ Μεντόσα...
Φωνάζει εγκληματίας από μακριά.
...σε βάρος μιας γυναίκας; Σε βάρος οποιουδήποτε;
Κατέρριψα όχι μόνο ένα...
μα όλα τα επιχειρήματα της πολιτικής αγωγής.
Ζητώ την απαλλαγή του πελάτη μου...
κυρίου Γκαμπριέλ Μεντόσα.
Ευχαριστώ.
Τι μαλακίες!
Ο πελάτης μου κι εγώ ποτέ δεν είχαμε αμφιβολίες για τη δικαιοσύνη της χώρας.
Έλα, μαμά.
Ναι, κερδίσαμε. Κερδίσαμε!
Ναι, χαίρομαι. Αλλά νιώθω σαν να έχω φάει σκατά.
Είπα... Άσε, ξέχνα το.
Την Κυριακή;
Ναι, απλώς πνίγομαι στη δουλειά.
Θα σε πάρω αργότερα, μαμά.
Πες μου καλή επιτυχία.
Με συγχωρείτε.
- Σου βρίσκεται κανένα ταμπόν; - Ναι.
- Χάλια είμαι. - Μην ανησυχείς. Πάρε.
- Ευχαριστώ. - Τίποτα.
Είναι μια υπόθεση που πραγματικά ξεχωρίζει.
Γαμώτο.
Μαμά, να σε πάρω αργότερα;
Η κυρία Ρίτα Μόρα Κάστρο;
Ναι; Τι είναι;
Γιατί είστε στην τουαλέτα;
Εσάς θα έπρεπε να χειροκροτούν, κυρία συνήγορε.
Ποιος είναι;
Θέλετε να γίνετε πλούσια;
Σας έχω μια πρόταση.
Να είστε στο περίπτερο σε δέκα λεπτά.
Συγγνώμη, δεν ξέρω ποιος...
Παρακαλώ; Παρακαλώ!
Στο κάτω-κάτω...
Για πόσο ακόμα θα σκύβω το κεφάλι;
Για πόσο ακόμα θα φιλώ κατουρημένες ποδιές
Για πόσο ακόμα Θα σπαταλώ το ταλέντο μου για χάρη τους;
Για πόσο ακόμα Θα δουλεύω σαν σκυλί για το τίποτα;
Τι έχεις να κερδίσεις;
Τι έχω να κερδίσω;
Τι έχεις να χάσεις;
Τι έχω να χάσω;
Εγώ και το πτυχίο νομικής μου
Μεγέθους XXXL
Εγώ κι ο μισθός μου της πλάκας
Μεγέθους XXXS
Εγώ κι η παγωμένη μου καρδιά
Σκληρή σαν πέτρα
Εγώ και ο χοντρός μου κώλος
XXX
Για πόσο ακόμα;
Τι έχουμε να κερδίσουμε;
Για πόσο ακόμα;
Τι έχουμε να χάσουμε;
Και οι δήθεν φίλες μου μου λένε
"Πότε λες να παντρευτείς; Να κάνεις παιδιά;"
Δεν έχω χρόνο να κάνω παιδιά
Και οι τύπισσες στη δουλειά μού λένε
"Πότε θα ανοίξεις δικό σου γραφείο;"
Ποιος ξέρει;
Όταν δεν θα 'μαι μαύρη
Γιατί πήρε τηλέφωνο; Γιατί εμένα;
Γιατί στο περίπτερο;
Γιατί πήρε τηλέφωνο; Γιατί εμένα;
Γιατί στο περίπτερο;
Δεν έχω τίποτα να χάσω
Δεν έχεις τίποτα να χάσεις
Έχω πολλά να κερδίσω
Έχεις πολλά να κερδίσεις
ΤΟΝ ΣΚΟΤΩΣΑΝ
ΘΥΜΑΤΑ ΦΟΝΟΥ ΤΑ ΓΑΖΩΣΑΝ ΜΕ ΟΚΤΩ ΣΦΑΙΡΕΣ!
ΤΟΝ ΕΣΦΑΞΑΝ ΣΤΗ ΜΕΣΗ ΤΟΥ ΔΡΟΜΟΥ
Κυρία;
Ναι; Γαμώτο!
- Όλοι στο φορτηγάκι! - Άντε να πηγαίνουμε!
Είναι κανείς εδώ;
Φοβάσαι;
Θα 'πρεπε;
Όχι.
Ξέρεις ποιος είμαι;
Όχι.
Μανίτας ντελ Μόντε. Χαίρω πολύ.
Σκατά.
Τι γνωρίζεις για την κατάστασή μου, κυρία δικηγόρε Μόρα Κάστρο;
Την κατάστασή σας;
Οι δουλειές σας πάνε πρίμα.
Το καρτέλ σας εξόντωσε τη Βόρεια Συμμαχία,
τον ανταγωνιστή σας στο εμπόριο συνθετικών ναρκωτικών.
Πέρυσι κάνατε νέους πολιτικούς συμμάχους
και οι εκλογές...
Οι εκλογές σάς δικαίωσαν.
Μπίνγκο.
Πώς μπορώ να σας βοηθήσω, κε Ντελ Μόντε;
Αν απαντήσω στην ερώτησή σου θα σημαίνει
Ότι δέχτηκες τη μυστική αποστολή
Μόλις σου πω περί τίνος πρόκειται Επιστροφή δεν υπάρχει
Γνώση σημαίνει αποδοχή
Και πρέπει να ξέρεις
Πως αν σου πω και συμφωνήσεις
Σημαντικά χρηματικά ποσά
Θα σταλούν σε Ελβετία Νήσους Κέιμαν και αλλού
Σε λογαριασμούς των οποίων μόνο εσύ κι εγώ Θα ξέρουμε την ύπαρξη
Αριθμοί και κωδικοί Λογαριασμοί κι εκατομμύρια
Μόνο εσύ
Κι εγώ
Τι ρισκάρω εγώ;
Να γίνεις πλούσια.
ΑΝΤΙΓΡΑΦΟ ΚΙΝΗΣΕΩΝ ΛΟΓΑΡΙΑΣΜΟΥ
Εντάξει.
Εντάξει τι;
Τι θέλετε να κάνω;
Θέλω να γίνω γυναίκα.
Δεν καταλαβαίνω.
Τι δεν καταλαβαίνεις;
Βασικά...
εννοείτε γυναίκα σωματικά;
- Ναι. - Θέλετε...
να αλλάξετε τη ζωή σας ή το φύλο σας;
Τι διαφορά έχει;
Ας πούμε...
Δικηγόρος είμαι, κύριε Ντελ Μόντε. Όχι χειρουργός.
Γι' αυτό σε προσέλαβα.
Για να βρεις έναν καλό.
Κύριε Ντελ Μόντε, αυτό μπορεί να πάρει... χρόνια.
Δεν γίνεται απ' τη μια στιγμή στην άλλη.
Δύο χρόνια έχω αρχίσει την αγωγή.
Δεν υπάρχει επιστροφή, κοπελιά.
Ούτε για σένα ούτε για μένα.
Βρες μου ένα ασφαλές μέρος για τη μετάβαση.
Κάπου μακριά. Όχι εδώ, όχι στις Ηνωμένες Πολιτείες.
Ένα μέρος όπου να μη με βρουν ποτέ.
Βρες μου κάποιον που δύσκολα θα εντοπιστεί.
ΕΠΙΒΕΒΑΙΩΣΗ ΦΥΛΟΥ
Κάποιον ικανό, άμεμπτο.
Ο προκάτοχός σου σπατάλησε τον χρόνο μου.
Κυρία δικηγόρε Μόρα Κάστρο, όλοι μου οι πόροι είναι στη διάθεσή σου.
Και, όπως βλέπεις, είναι απεριόριστοι.
Μεξικό-Μπανγκόκ, μετά Μπανγκόκ-Βομβάη, Βομβάη-Ρίο.
Έχω Πόλη του Μεξικού-Χανέντα. Τέσσερις ώρες στάση, Χανέντα-Μπανγκόκ.
- Πόσες ώρες συνολικά; - Είκοσι έξι.
Όχι. Πρέπει να είμαι πίσω την Πέμπτη για ένα δικαστήριο.
Δεν θα προλάβετε.
Βρείτε μου κάτι άλλο.
Σαν τι, κάποιον πύραυλο;
Άλλη θέση.
Διακεκριμένη; Είναι πολύ ακριβότερη.
- Πάνω απ' αυτήν; - Πάνω από ποια;
Τη διακεκριμένη.
Μια στιγμή, θέλετε όντως να κοιτάξω για πρώτη θέση;
Ναι.
Υπερβαίνει τις τιμές που έχουμε συμφωνήσει.
- Πώς θα πληρώσετε; - Με κάρτα.
Τι είδους κάρτα;
Ρίτα;
Το αφεντικό είναι με τον πελάτη, σας περιμένουν.
Κυρίες και κύριοι, σας μιλάει ο κυβερνήτης.
Σύμφωνα με το πρόγραμμα, θα φτάσουμε...
ΜΠΑΝΓΚΟΚ
Γεια σας, χαίρω πολύ
Θέλω να μάθω Σχετικά με επεμβάσεις αλλαγής φύλου
Κατάλαβα, κατάλαβα
Από άνδρα σε γυναίκα Ή από γυναίκα σε άνδρα;
Από άνδρα σε γυναίκα
Από πέος σε αιδοίο
Για σας είναι;
Για μένα; Όχι
Τι θα θέλατε να μάθετε, κυρία μου;
Θέλω να ενημερωθώ
Το πρωτόκολλο είναι ποιο; Οι τεχνικές κι οι κίνδυνοι;
Πόσες επεμβάσεις; Πόσο χρόνο χρειάζεστε;
- Μαστοπλαστική; - Ναι
- Αιδοιοπλαστική; - Ναι
- Ρινοπλαστική; - Ναι
- Λαρυγγοπλαστική; - Ναι
- Μαστοπλαστική; - Ναι
- Αιδοιοπλαστική; - Ναι
- Ρινοπλαστική; - Ναι
- Λαρυγγοπλαστική; - Ναι
Χονδρολαρυγγοπλαστική;
Τι είναι αυτό;
Για το μήλο του Αδάμ!
Ναι!
- Αιδοιοπλαστική; - Ναι
Και πεοπλαστική
Ναι
Λαρυγγοπλαστική
Ναι
Και μαστοπλαστική
Από άνδρα σε γυναίκα, από γυναίκα σε άνδρα
Μόνο για τα οπίσθια, πόσο θα κοστίσει;
Για σας; Τεσσερισήμισι χιλιάδες δολάρια.
Αιδοιοπλαστική και για τους άνδρες
Η αιδοιοπλαστική τούς κάνει ευτυχισμένους
Αιδοιοπλαστική και για τις γυναίκες
- Αιδοιοπλαστική - Από άνδρα σε γυναίκα
Αιδοιοπλαστική
Άκου εδώ, μωρή.
Πού βρισκόμαστε, κυρία Κάστρο;
Σε πληρώνω για να το παίζεις ιστορία στην πρώτη θέση;
Βιάσου, να πάρει ο διάολος. Δεν έχω χρόνο.
ΤΕΛ ΑΒΙΒ
Ο πελάτης σας δεν έχει όνομα;
Για την ώρα, προτιμά να παραμείνει ανώνυμος.
Μεξικανός, σαν εσάς;
Ναι. Και απερίγραπτα πλούσιος.
Καλώς. Λοιπόν;
- Έχει ξεκινήσει ορμονοθεραπεία; - Ναι.
- Πότε; - Πριν δύο χρόνια.
Κανένα ιατρικό πρόβλημα έκτοτε; Σωματικό, ψυχιατρικό;
Όχι.
Κυρία μου, ξέρεις ότι εγώ Μόνο το σώμα φτιάχνω
Το δέρμα, τα κόκκαλα
Αλλά ποτέ δεν φτιάχνω την ψυχή
Αν αυτός είναι αυτός Αυτός θα παραμείνει
Αν αυτός είναι αυτή Αυτή θα παραμείνει
Λύκος ως άντρας, λύκος κι ως γυναίκα
Κι αν είναι ο λύκος Εσύ θα 'σαι το πρόβατο
Κυρία μου, είμαι γιατρός από τα 24
Παλεύω και θεραπεύω Μα αδυνατώ τον πόλεμο να σταματήσω
Η πόρτα μου δεν κρύβει έναν θεό από πίσω
Κυρία μου
Πείτε στον κύριο αυτόν τον αινιγματικό
Αντί να αναζητά χειρούργο πλαστικό
Καλύτερα την ταυτότητά του να αλλάξει
Γιατρέ, αντιλαμβάνομαι ότι έχετε Σε βάθος το αντικείμενο σπουδάσει
Όμως, γιατρέ, οφείλω να πω πως διαφωνώ
Παρακαλώ
Αλλάζοντας το σώμα, αλλάζει η κοινωνία
Αλλάζει η κοινωνία, αλλάζει η ψυχή
Αλλάζει η ψυχή, αλλάζει η κοινωνία
Αλλάζει η κοινωνία, αλλάζουν όλα
Γιατρέ
Πιστέψτε τον κύριό μου τον αινιγματικό
Αν είχατε δει Ότι μου έχει δείξει εκπληκτικό
Θα ήσασταν καλύτερος άνθρωπος
Γιατρέ
Δεν ξέρετε πώς είναι Να έχεις βασίλισσα στεφθεί
Ενώ γεννήθηκες στα δύσκολα Κι έχεις για φονιάς ανατραφεί
Μάθε τον χορό, αλλιώς πέθανες
Κυρίες και κύριοι
Κι όλοι όσοι βρίσκεστε ανάμεσα
Κι όλα τα σώματα που δεν έχετε ακόμα γίνει
Δεν θα σας απογοητεύσω ποτέ!
- Γιατρέ - Κυρία μου
- Είμαι δικηγόρος από τα 24 - Είμαι γιατρός από τα 24
Δεν θέλω να πω γιατί το κάνω αυτό
- Κάθε κατηγορούμενο θα υπερασπίσω - Η πόρτα μου δεν κρύβει έναν θεό από πίσω
- Γιατρέ - Κυρία μου
Δεν ήρθα εδώ τον χρόνο σας να σπαταλήσω
- Η αλλαγή φύλου δεν είναι άλλοθι - Αντί να αναζητά χειρούργο πλαστικό
- Καλύτερα γνώμη ας αλλάξετε - Καλύτερα γνώμη ας αλλάξει
- Καλύτερα γνώμη ας αλλάξετε - Ας αλλάξει
- Καλύτερα γνώμη ας αλλάξετε - Γνώμη ας αλλάξει
Ας αλλάξετε.
Μπορώ να τον συναντήσω;
Εξαρτάται.
- Από τι; - Από εσάς.
Αν δεν είστε πρόθυμος να δεχτείτε, δεν αξίζει να του μιλήσετε.
Συνάντηση σημαίνει αποδοχή.
Μπορείτε να τους ζητήσετε να χαμηλώσουν αυτήν τη φασαρία;
- Δεν είναι καλή ιδέα. - Τι;
- Δεν το βρίσκω καλή ιδέα. - Καλώς.
Ο Μανίτας ντελ Μόντε, ο δρ Βάσερμαν.
Καλησπέρα, καθηγητά. Κάνατε καλό ταξίδι;
Εκτός της απαίσιας μουσικής, ήταν άψογο, ναι.
Πεινάτε; Θέλετε να ξεκουραστείτε ή...
Καθόλου, ξεκινάμε όποτε θέλετε.
Πάντα ήμουν χωρισμένος στα δύο.
Στον αληθινό εαυτό μου και το θηρίο που με ακολουθεί σαν σκιά.
Ξέρετε πώς είναι να έχεις ξεκινήσει από τρώγλη;
Για να κρύψω τον αληθινή μου φύση
και ο Μανίτας να κερδίσει τον σεβασμό,
πρέπει να είναι χειρότερο καθίκι
από τους άλλους καριόληδες τριγύρω.
Δεν το αντέχω άλλο.
Σκεφτόμουν διαρκώς να αυτοκτονήσω,
αλλά είναι άδικο να φύγω χωρίς να έχω ζήσει την πραγματική ζωή μου.
Βοηθήστε με, γιατρέ.
Είναι η μόνη μου ελπίδα να ζήσω τη δική μου ζωή.
Τη ζωή που η φύση μού αρνήθηκε.
Τι κάνετε εδώ;
Εσείς τι κάνετε;
Εγώ; Είμαι η γυναίκα του. Τζέσι ντελ Μόντε.
Ρίτα. Ρίτα Μόρα Κάστρο, δικηγόρος. Εργάζομαι με τον σύζυγό σας.
Το κατάλαβα, αλλά τι κάνετε γι' αυτόν;
Πολλά και διάφορα.
- Θα φύγουμε απ' τη χώρα; - Συγγνώμη;
Θα επιστρέψουμε στις ΗΠΑ;
Λυπάμαι, δεν ξέρω τίποτα γι' αυτό.
Ποιος είναι αυτός μαζί σας;
Ώστε γνωριστήκατε;
Ναι. Ρωτούσα τη Ρίτα ποιος είναι αυτός μαζί σας.
Δουλειές, γλυκιά μου.
Πού είναι τα παιδιά;
Χορεύουν με τους άλλους.
Πάμε κι εμείς.
Θα έρθετε;
Όχι, ευχαριστώ. Θα μείνω εδώ.
Χάρηκα πολύ!
Να σας κάνω μια ερώτηση.
Όταν ήσασταν μικρός, πάντα αυτό θέλατε;
Ναι, όλη μου τη ζωή.
Από τότε που απέκτησα κρίση,
αυτό ήθελα.
Όμως...
στον κόσμο απ' όπου κατάγομαι, είναι πολύ δύσκολο.
Πάρα πολύ.
Πρέπει να αφήσω έναν σωρό πράγματα πίσω μου.
Αλλά δεν έχω επιλογή.
Το σημειωματάριο.
Αντίο, Ρίτα.
Αντίο, γιατρέ.
Τους είπε για τη μουσική.
- Είναι απαραίτητο αυτό; - Ναι.
Τα διαβατήρια με τα νέα ονόματά τους.
Πρέπει να τα απομνημονεύσουν.
Εδώ είναι οι τραπεζικοί λογαριασμοί.
Τα εμβάσματα έχουν προγραμματιστεί και εξασφαλιστεί με βάση τις οδηγίες σας.
Θα είναι πλούσιοι.
Θα ζήσουν εδώ, στη Λωζάνη. Ευρύχωρο σπίτι, ήρεμο, με θέα στη λίμνη.
Ελβετία, ξέρετε τώρα.
Θα πάω μαζί τους και θα τους βοηθήσω να εγκατασταθούν.
Στην αρχή δεν θα είναι εύκολο, φαντάζομαι,
αλλά με τον καιρό θα σας ξεχάσουν.
Θα σας ξεχάσουν.
Δεν μου λείπει ο ουρανός
Δεν μου λείπει η θάλασσα
Δεν μου λείπει η φωνή
Αλλά μου λείπει το τραγούδι
Δεν μου λείπουν τα λεφτά
Δεν μου λείπουν οι σκοτωμοί
Δεν μου λείπει η λαγνεία
Αλλά μου λείπει ο πόθος
Θέλω ένα άλλο πρόσωπο
Θέλω ένα άλλο δέρμα
Θέλω το βάθος της ψυχής μου
Σαν μέλι να μυρίζει
Τον πόθο δεν ποθώ
Ούτε να με ποθούν
Τίποτα ίδιο με παλιά δεν θέλω να είναι
Ο μόνος μου πόθος
Είναι να γίνω εκείνη
ΕΛΒΕΤΙΑ
Καλώς ήρθατε, κυρία.
Καλησπέρα, κυρία.
Καλώς ήρθατε, κυρία.
Αυτό δεν είναι το σπίτι μας! Θέλω να πάω σπίτι!
Γιατί μου το έκανε αυτό; Τι του έχω κάνει;
Τίποτα. Είναι μόνο για να σας προστατέψει, Τζέσι.
Αν γυρίσετε πίσω, οι εχθροί του άντρα σας θα κυνηγήσουν εσάς και τα παιδιά σας.
Σας προφυλάσσει, καταλάβατε;
Σε παρακαλώ, δεν το θέλω αυτό. Δεν ανήκω εδώ.
Γιατί να μην πάμε στην αδερφή μου στις ΗΠΑ;
Σε παρακαλώ...
- Πόσο θα κρατήσει αυτό; - Δεν ξέρω.
Μήνες;
Ίσως περισσότερο.
Εντάξει. Έγινε η μετακόμιση.
Ήταν πολύ δύσκολο, αλλά είναι ασφαλείς.
ΤΑΞΙ
Όλα πρέπει να εξαφανιστούν.
Είσαι πια πλούσια.
Απόλαυσέ το.
Η αποστολή σου ολοκληρώθηκε.
Εντάξει.
Αντίο, Ρίτα.
Ταυτοποιήθηκε το DNA από τα ανθρώπινα λείψανα που βρέθηκαν στη Βερακρούς.
Ανήκουν στον Μανίτας ντελ Μόντε.
Ο βαρόνος των ναρκωτικών φερόταν να έχει εγκαταλείψει τη χώρα,
αλλά στην πραγματικότητα είχε πέσει στα χέρια των εχθρών του.
Εμίλια...
Πέρεζ.
Κυρία Εμίλια Πέρεζ.
Εμίλια Πέρεζ.
Κυρία Εμίλια Πέρεζ.
Χαίρω πολύ.
Είμαι η κυρία Εμίλια Πέρεζ.
Εμίλια Πέρεζ.
ΤΕΣΣΕΡΑ ΧΡΟΝΙΑ ΑΡΓΟΤΕΡΑ
ΛΟΝΔΙΝΟ
- Ρίτα. - Ναι;
Τι ακούγεται για τον Μάξγουελ;
Μέχρι τη Δευτέρα υπογράφει.
- Είναι λίγο ασταθής, θέλει τον χρόνο του. - Ασταθής; Δηλαδή;
Τη μία λέει ναι, την άλλη όχι. Μέχρι τη Δευτέρα, μάλλον θα πει ναι.
- Κάποιον μου θυμίζει. - Τουσέ.
Είστε Αγγλίδα;
- Εγώ; - Μάλιστα.
Όχι, δεν είμαι Αγγλίδα. Γιατί;
Επειδή έχετε κάτι ξεχωριστό... κάτι διαφορετικό.
- Είστε όμορφη. Συγγνώμη. - Μεξικάνα είμαι.
- Αλήθεια; - Ναι.
Κι εγώ το ίδιο.
Χωρίς πλάκα;
Από ποια περιοχή;
Μοντερέι.
- Μήπως να αλλάξουμε θέσεις, να τα πείτε; - Ναι.
- Ευχαριστώ, φίλε μου. - Κανένα πρόβλημα.
- Σπανίζουν οι τζέντλεμεν στις μέρες μας. - Πράγματι.
Είμαι από τη Βερακρούς.
Γεννήθηκα στη Δομινικανή Δημοκρατία, αλλά πήγα σχολείο στο Μεξικό.
Υπέροχα!
Ωραίο που μιλάμε Ισπανικά.
- Σου λείπει το Μεξικό; - Εμένα;
Όχι και τόσο, να πω την αλήθεια.
Πού και πού ναι, αλλά πάντα ήθελα να ταξιδέψω και να ζήσω αλλού.
Εσένα;
Εγώ είμαι σε φάση αλλαγών εδώ και χρόνια.
Έχω χάσει ακόμα και την προφορά μου.
Εγώ την ακούω.
- Με ποιον ήρθες εδώ; - Τον Σάιμον.
Χειρίζεται τις δουλειές μου στην Ευρώπη.
Τον Σάιμον;
Βασικά, ο Σάιμον κι εγώ...
Εσύ είσαι;
Μπίνγκο.
Μη μου πεις.
Τι γυρεύεις εδώ;
Έχω δουλειές στο Λονδίνο.
Άσ' τα σάπια.
Έβαλες να με παρακολουθήσουν;
Κάθε άλλο. Μην ανησυχείς.
Δεν αναγνωρίζω τη φωνή σου.
Μόνο τη φωνή;
Μη μου πεις ότι ήρθες εδώ τυχαία
Ότι είσαι μια απλή περαστική
Μη μου πεις ότι ήρθες εδώ τυχαία
Πες μου ότι ήρθες το παρελθόν να σβήσεις
Εμένα, την τελευταία μάρτυρα Να ξεφορτωθείς!
Τυχαία
Μη μου πεις ότι ήρθες εδώ τυχαία
Πες μου ότι ήρθες να με σκοτώσεις
Να σβήσεις τα ίχνη, κανείς να μη γνωρίζει
Ποιος ήσουν και τι ξέρω
Μη μου πεις ότι ήρθες εδώ τυχαία
Τυχαία
Όχι, Ρίτα, δεν ήρθα εδώ τυχαία
Μα ούτε και ως φίλη
Ξανά να σε ευχαριστήσω
Και να σου φέρω λουλούδια
Όχι, Ρίτα, δεν ήρθα εδώ τυχαία
Δεν ήρθα για να δω στο βλέμμα σου
Την πιο πελώρια έκπληξη της ζωής σου
"Αυτή είναι, όχι, δεν είναι Ναι, αυτή είναι!"
Δεν ήρθα να κοιτάξω έναν καθρέφτη
Οπότε;
Ούτε να σου πω για τη ζωή μου
Τι γυρεύεις εδώ;
Ότι άλλαξα δέρμα και σώμα Κι υπέφερα φριχτά!
Άξιζε, όμως
Γιατί τώρα είμαι ευτυχισμένη Είμαι ο εαυτός μου
Όχι, Ρίτα, δεν ήρθα Για τίποτε από όλα αυτά
Όχι, Ρίτα, δεν ήρθα εδώ τυχαία
Μπορείς να το σκάσεις, να τρέξεις Δεν θα σε σταματήσω
Αλλά μια μέρα μπορεί να καταλάβεις
Τι σημαίνει να αλλάζεις ζωή Και να αφήνεις πίσω σου τα πάντα
- Θέλω να σου ζητήσω κάτι - Να μου ζητήσεις κάτι τυχαία;
Θέλω να φέρεις τα παιδιά μου πίσω στο Μεξικό.
Δεν ζω χωρίς αυτά.
Σε ικετεύω.
Πού θα μείνουμε;
Στο σπίτι της.
Έχει μια έπαυλη στο Λας Λόμας.
Εσύ την ξέρεις αυτήν την Εμίλια Πέρεζ;
Ο Μανίτας είχε αναφέρει μια μακρινή ξαδέρφη
που μπορούσες να εμπιστευτείς, αν συνέβαινε κάτι.
Εκείνη ήξερε πώς να με βρει.
Όταν ήρθε η ώρα, με έστειλε να σας πάρω.
Εγώ δεν είχα ιδέα γι' αυτά.
Κανείς... Κανείς δεν μπορούσε να ξέρει.
ΠΟΛΗ ΤΟΥ ΜΕΞΙΚΟΥ
Κυρία Εμίλια, έφτασαν!
Τα παιδιά μου!
Η οικογένειά μου. Τζέσι.
Έφτασαν. Γρήγορα!
Ελάτε, βοηθήστε τους!
Καλώς ήρθατε.
Καλώς ήρθατε σπίτι.
Ελάτε εδώ.
Τζέσι, δεν έχουμε γνωριστεί.
Όχι, δεν νομίζω.
Ήσουν η γυναίκα του Μανίτας.
Μας άφησε. Αιωνία του η μνήμη.
Τώρα είσαι σαν αδερφή μου.
Εδώ είναι το σπίτι σου. Καλώς όρισες.
Ευχαριστώ, κυρία.
Εμίλια, να χαρείς.
Παιδιά! Πάμε να δούμε τα δωμάτιά σας;
Πάμε;
Προσεκτικά, δεν έχει κουπαστή.
Ρίτα, θα μείνεις μαζί μας;
Όχι, μένω στο Four Seasons.
Δική μου αυτή, ευχαριστώ.
Πρέπει να γυρίσω στο Λονδίνο.
Μια στιγμούλα.
Πώς τη βλέπεις;
Εντελώς χαμένη.
Αλλά εσύ την ξέρεις καλύτερα από μένα.
Παλιά, ναι. Για τώρα, δεν ξέρω.
Ας μην κολλάμε στο πώς άλλαξαν οι άλλοι.
Δίκιο έχεις.
Είναι θαύμα πώς δεν σε αναγνώρισε.
Πρόσεχε με τα παιδιά.
Γιατί;
Μην τα φιλάς συνέχεια.
Θεία τους είσαι, όχι μητέρα τους.
Θέλετε κάτι άλλο;
Όχι, ευχαριστώ.
Δεν σας αρέσει;
Δεν μου μιλάτε;
Πρέπει να πάμε σχολείο;
Ναι.
Τα παιδιά πάνε σχολείο, και οι γονείς τους στη δουλειά.
Η μαμά δεν δουλεύει.
- Πράγματι. - Δεν θέλω να πάω σχολείο εδώ.
Ούτε εγώ.
Τι θέλετε να κάνετε;
Να μείνουμε με τη μαμά;
Θέλω να κάνω σκι, όπως στην Ελβετία.
- Τι; - Σκι στο χιόνι.
Κι εγώ το ίδιο.
Καλημέρα, κυρία.
Το πρωινό σας.
Όχι!
Γαμώτο.
Καλώς όρισες στην αγαπημένη σου πατρίδα Γλυκιά μου
Στην πολυτελή φυλακή σου, ξαδέρφη καλή μου
Όπου όλα κοστίζουν
Χαίρω πολύ! Κι ευχαριστίες πολλές στην οικογένεια
Καλώς όρισες
Να είσαι ευγενική Να χαιρετάς, καλή μου
Το μεγάλο αφεντικό, τη θεία Εμίλια
Και τους νέους φρουρούς, ξαδέρφη καλή μου
Του χρυσού κλουβιού σου
Καλώς όρισες στην παραμυθένια φυλακή σου Ξαδέρφη καλή μου
Στη ζωή των ονείρων σου, ομορφιά μου
Δες στην απλώστρα, χρυσό μου παιδί
Το ξεπλυμένο χρήμα που στεγνώνει
Δες τις χρυσές σου χειροπέδες, καλή μου
Τα κολιέ σου που κλειδώνουν με λουκέτο Ξαδέρφη καλή μου
Θα νιώθεις τόσο καλά εδώ
Ανόητη
Ποτέ δεν θα θελήσεις να πετάξεις μακριά
Καλώς όρισες
Υπάκουσα τον νεκρό μου σύζυγο στην Ελβετία
Φρόντισα τα παιδιά μας
Ως εδώ!
Έχυσα μαύρο δάκρυ
Ανόητη
Φρόντισα τα πάντα
Καλώς όρισες
Είμαι στην υπηρεσία σας
Άντε πνιγείτε
Κομμένα αυτά με μένα
Ξαδέρφη καλή μου
Τον φράχτη θα πηδήξω, χρυσή μου
Τη δίψα μου θα σβήσω
Καλοδεχούμενη
Πολυαγαπημένη
Ενθουσιασμένη
Λατρεμένη
Εκστασιασμένη
Παινεμένη
Υπερδημοφιλής
Καλοδεχούμενη
Δεν ξέρω αν αυτός είναι ο αριθμός του Γκουστάβο Μπρουν.
Είμαι η Τζέσι.
Αν είναι ο αριθμός σου, Γκουστάβο,
ήθελα να ξέρεις ότι εκείνη η δικηγόρος, η Ρίτα Μόρα,
με κάλεσε να μου πει ότι μπορούσα να επιστρέψω.
Ότι δεν κινδύνευα πια να φάω σφαίρα με το που έβγαινα από το αεροπλάνο.
Κι εγώ...
Θα μπω κατευθείαν στο ψητό.
Γκουστάβο, εσύ είσαι ο μοναδικός λόγος που γύρισα.
Το μουνί μου ακόμα πονάει όταν σε σκέφτομαι.
Αν σε πληρώσω;
Για ποιο πράγμα;
Για να μείνεις.
Φτάνει πια.
Τι να κάνω εδώ;
Απλώς να είσαι παρούσα. Μια χαρά.
Ευγενικό εκ μέρους σου. Αλλά όχι. Ευχαριστώ.
Τι παίζει στο Λονδίνο; Κάποιον έχεις εκεί.
Μόνο δουλειά έχω.
Σου προτείνω να μείνεις και να μην κάνεις τίποτα, και φεύγεις;
- Θες παιδιά; - Ναι.
Θέλω. Αλλά χρειάζομαι έναν πατέρα.
Θα αγοράσουμε.
Πες μου ποιον θες να σου τον πάρω.
- Αυτόν εκεί; - Σ' αρέσει;
ΑΓΝΟΕΙΤΑΙ: ΟΚΤΑΒΙΟ ΒΑΡΓΚΑΣ
Αυτός είναι ο Οκτάβιο. Ο μεγάλος μου γιος. Ήταν 23 ετών.
Εξαφανίστηκε το 2013, στις 18 Νοεμβρίου, στο Μιτσοακάν.
Ήταν φοιτητής.
Εξαφανίστηκε σε ένα ταξίδι στα νότια.
Ήθελε να γίνει δάσκαλος.
Λυπάμαι.
Έντγκαρ.
Σκέφτεσαι ποτέ, καμιά φορά, όλα αυτά που έκανε ο Μανίτας;
- Όλη τη βαρβαρότητα; - Σιωπή, όχι εδώ.
Δεν ξέρω ποιος είναι ο Μανίτας.
Ναι, τα σκέφτομαι.
Και μετανιώνω για πολλά.
Εννοείται.
Θεία Έμι;
Γιατί είσαι ξύπνιος;
Δεν μπορώ να κοιμηθώ.
Θα ξυπνήσεις τον αδερφό σου.
Κλείσε τα μάτια σου.
Τι κάνεις εκεί;
Μυρίζεις σαν τον μπαμπά.
Μ' αρέσει αυτό.
- Σου λείπει; - Ναι.
Μπαμπά, μπαμπά...
Μυρίζεις όπως ο μπαμπάς
Μυρίζεις όπως τα βουνά
Το δέρμα κι ο καφές
Μυρίζεις όπως το φαγητό Καυτερό, καυτερό!
Μυρίζεις όπως η ζάχαρη
Το αρνί που ψήνεται στη φωτιά
Η μηχανή του αυτοκινήτου
Μυρίζεις κι όπως η Coca-Cola Light
Με λεμόνι, παγάκια και ιδρώτα
Μυρίζεις όπως ο μπαμπάς
Θα προτιμούσες να φοράω άρωμα;
Θεία, μ' αρέσει η μυρωδιά σου, αλλά δεν μ' αρέσει το άρωμα που βάζεις.
Μύριζε μικρά βότσαλα Ζεστά από τον ήλιο
Μύριζε δυόσμο Μεσκάλ και γκουακαμόλε
Μύριζε όπως τα σκυλιά μέσα στ' αμάξια
Μύριζε όπως τα πούρα
Όταν μας αγκάλιασε για τελευταία φορά
Για τελευταία φορά
ΚΕΝΤΡΙΚΕΣ ΦΥΛΑΚΕΣ
Τον ξέρεις αυτόν;
Όχι, ρε συ.
Δεν τον αναγνωρίζω.
Ίσως είναι από τότε που κλέψαμε ομήρους από τους Τιμπουρόνες.
Η φάση στράβωσε.
Χρειάστηκε να τους ξεφορτωθούμε στην πόλη.
Πού;
Στο παλιό διυλιστήριο στο Σαν Κριστόμπαλ.
Όταν μου φίλησε το χέρι, ένιωσα τα δάκρυά της
και, για πρώτη φορά, με αγάπησα.
Πόσες εξαφανίσεις έχουμε στη χώρα;
Δεκάδες χιλιάδες.
Είναι φρικαλέο.
Δεν θα μείνουμε με σταυρωμένα τα χέρια.
Πρέπει να βοηθήσουμε.
Πώς;
Ξέρω μετανιωμένους εκτελεστές πρόθυμους να κάνουν το σωστό.
Είναι πολύ επικίνδυνο για σένα.
- Εσύ θα πας να τους δεις. - Εγώ;
Δικηγόρος είσαι.
Θα τους πείσεις.
Τους σκορπίσαμε στη Σιναλόα.
Τους κάψαμε.
Κάποιους πήγαμε στο Τιέρα Καλιέντε, κοντά στο Γκερέρο.
Άλλους στη Βερακρούς.
Στο χωριό Σαν Μαρτίν.
Αλλιώς, τους τεμαχίζαμε.
Τους θάψατε;
Τους διαμελίσαμε και τους αφήσαμε στον δρόμο.
Πότε έγινε αυτό;
Πριν δύο χρόνια.
Μόνοι τους ήταν;
Όχι, με τη συμμορία.
- Πόσοι ήταν; - Τέσσερις.
- Οικογένεια; - Ναι.
Μητέρα, δύο αδερφοί κι ένας φίλος τους, μάλλον.
Πιάσαμε τον γέρο και τον χώσαμε στην κλούβα.
Όταν φτάσαμε εκεί, τον σκοτώσαμε.
Τους κάψαμε.
Δεν αφήσαμε ίχνη.
ΙΣΡΑΕΛ ΜΟΝΡΟΪ
Τους κάψαμε.
Τους πετάξαμε στο ποτάμι.
Διασχίσαμε όλη τη χώρα για να καταστρέψουμε τα στοιχεία.
Γεια σας.
Κυρία Πέρεζ, γιατί "Το Φωτάκι";
Παραπέμπει στον σκοπό μας.
Μια αχτίδα ελπίδας σε όσους δεν έχουν.
Πώς θα χρηματοδοτείται η ΜΚΟ σας;
Από μένα, αλλά όσοι θέλουν να συνεισφέρουν είναι ευπρόσδεκτοι.
Σας ευχαριστώ.
Θα βρείτε όλες τις πληροφορίες στο καταστατικό της ΜΚΟ.
Ευχαριστώ πολύ, μας συγχωρείτε.
Η ΜΚΟ μας λειτουργεί σύμφωνα με τον νόμο.
Δεν υποκαθιστούμε τις δημόσιες υπηρεσίες.
Μαζί βοηθάμε αυτούς που έχουν τη μεγαλύτερη ανάγκη.
Σκοπός μας είναι να βοηθάμε οικογένειες να βρουν τους αγαπημένους τους.
Εδώ δεν υπάρχουν ένοχοι.
Δεν δικάζουμε κανέναν.
Για μια νέα ζωή, έναν νέο ορίζοντα,
Το Φωτάκι.
Για να μάθω Πού, πότε και πώς συνέβη
Για να μπορώ να πω στους αγαπημένους του Πώς έφυγε
Για να τον πενθήσουν οι φίλοι του
Για να μάθω Πού την έκρυψαν οι κακοποιοί
Για να χαράξω τις ημερομηνίες στον τάφο
Είμαι εδώ
Για να μιλήσω Για το χρώμα του προσώπου του
Είμαι εδώ
Για να μπορώ να κοιτάζω Τον εαυτό μου στον καθρέφτη
Για να μπορώ να μεγαλώνω τα παιδιά μου Με καθαρά λεφτά
Για να υπάρξει μια ζωή πριν Και μια ζωή μετά
Για να μάθω να μετράω Ένα και δύο κάνει τρία
Για να αφαιρέσω τα τατουάζ απ' το δέρμα
Είμαι εδώ
Για να βγει κάτι καλό απ' τα λάθη μου
Είμαι εδώ
Για να ξαναβρεθούν οι εξαφανισμένοι
Για να ξανασμίξουν μητέρες και παιδιά
Για να κοιτάξουμε κατάματα τον εφιάλτη
Για να βρούμε στα βάθη δύναμη κι ελπίδα
Για να ξεπεράσουμε Τον χλευασμό της κοινωνίας
Για να τα βάλουμε με το κακό Στην αντίπερα όχθη
Για να βροντοφωνάζουν οι καρδιές μας Την αλήθεια
Για να βαδίζουμε με το κεφάλι ψηλά
Για να τρώμε, να ζούμε και να ανασαίνουμε
Είμαστε εδώ
Για να ζητάμε και να δίνουμε συγχώρεση
Είμαστε εδώ
Καλησπέρα, όμορφη.
- Καλά πέρασες; - Ναι.
- Θες; - Όχι.
- Ουίσκι; - Καλά.
Να σε ρωτήσω κάτι;
Πώς περνούσατε με τον άντρα σου;
Δεν ξέρω.
Τι εννοείς;
Τον αγαπούσες;
Ήμουν τρελή γι' αυτόν.
Εκείνος; Σε αγαπούσε;
Δεν ξέρω.
Μετά που γεννήθηκαν τα παιδιά...
Δεν ήταν πια το ίδιο.
Για σένα ή γι' αυτόν;
Γι' αυτόν.
Κι αυτό σε στενοχωρούσε;
Ήμουν μόνη.
Τι θα είχε συμβεί αν δεν είχε πεθάνει;
Δεν ξέρω.
Θα είχε κάνει ό,τι και οι άλλοι.
Θα είχε βρει καμιά νεότερη. Θα είχε κάνει παιδιά μαζί της
και θα με είχε στείλει στον διάολο.
Ή μπορεί να είχα βρει εγώ κάποιον άλλο.
Τον είχες απατήσει;
Με ποιον;
Γιατί ρωτάς;
Έτσι. Απλή περιέργεια.
Κράτησε πολύ;
Γιατί όχι;
Ήταν πολύ έντονο.
Δεν μπορούσα να σκεφτώ τίποτε άλλο.
Ποτέ δεν είχα ζήσει κάτι τέτοιο.
Και τι απέγινε;
Τίποτα. Το τελείωσα.
Έπαψα να θέλω να τον βλέπω.
Δεν σκέφτηκες ποτέ να το σκάσετε μαζί;
Τον ήξερες καθόλου τον ξάδερφό σου;
Όπου κι αν πηγαίναμε, θα μας έβρισκε.
Θα μας είχε κάνει κομματάκια και θα τα είχε ταΐσει στα σκυλιά.
Πάω για ύπνο. Καληνύχτα.
Καληνύχτα.
Καλησπέρα από το Κανάλι 3. Μαζί μας, η κα Πέρεζ.
Τα θύματα δείχνουν να δολοφονήθηκαν από τους Γκλομπάλες,
ένα από τα μεγαλύτερα καρτέλ του Μεξικού.
Το σχόλιο σας, κυρία Πέρεζ;
Θα ήθελα να τονίσω ότι αγνοούνται σχεδόν 100.000 άνθρωποι,
θύματα της βίας που συνδέεται με το εμπόριο ναρκωτικών.
Παρά την ανακάλυψη, που μόνο ως ομαδικός τάφος μπορεί να περιγραφεί,
το Υπουργείο Ασφάλειας και Πολιτικής Προστασίας
δεν διέταξε έρευνα.
Δεν έστειλε καν ομάδα εδώ.
Σ' αυτό το σημείο θα ήθελα να επιμείνω.
Χρειάστηκε να ζητήσουμε τη συνδρομή άλλων πόλεων.
Η τοπική αστυνομία δεν διαθέτει επαρκείς πόρους
για να διεξαγάγει τις απαιτούμενες έρευνες.
ΤΟ ΦΩΤΑΚΙ
ΓΚΑΛΑ ΥΠΟΣΤΗΡΙΞΗΣ ΣΤΙΣ ΟΙΚΟΓΕΝΕΙΕΣ ΤΩΝ ΕΞΑΦΑΝΙΣΜΕΝΩΝ
Τι προσδοκάτε για απόψε;
Ενσυναίσθηση και στήριξη.
- Εννοείτε χρήματα; - Κανένα φράγκο, ναι.
Οικονομική υποστήριξη. Ευχαριστώ.
Είδα τη λίστα των καλεσμένων. Ποιοι είναι αυτοί που πρόσθεσες;
Ναρκέμποροι, διεφθαρμένοι αξιωματούχοι, απατεώνες. Υπάρχει θέμα;
Αν παίρνουμε βρόμικο χρήμα, ναι, υπάρχει.
Δεν ξέρω κανέναν Βρετανό γαλαζοαίματο, οπότε καλώ τους πλούσιους που ξέρω.
- Πώς είμαι; - Θεσπέσια.
- Και τώρα, ας υποδεχτούμε... - Εγώ;
...την Εμίλια Πέρεζ!
Μαλακισμένη.
Ρίτα.
- Είμαι ο Μπέρλινγκερ, πρώην αφεντικό σου. - Ναι.
Πάρε με όταν μπορέσεις.
Είναι υπέροχο που είστε εδώ απόψε.
Νιώθω περηφάνια και ικανοποίηση. Ειλικρινά.
Αξιότιμοι υπουργοί, αξιότιμοι γερουσιαστές,
αξιότιμοι εκπρόσωποι του Εμπορικού Επιμελητηρίου,
υπουργέ Εσωτερικών, υπουργέ Πολιτισμού.
Δείτε τον χημικό Που με αλχημείες έγινε υπουργός
Τον συνεταίρο του έσφαξε, Και την οικογένειά του
Και τα πτώματα;
Οξύ!
Δείτε τον δικαστή Σάντος
Μόνο τα παιδιά τον ενδιαφέρουν
Θύματα απαγωγής από τα καρτέλ Από τα χωριά τους τα κλέβουν
Κι ο Σάντος όλα τα κουκουλώνει
Κανένα στοιχείο
Λόγια, όλοι αυτοί οι άνθρωποι όλο λόγια
Μα ήρθε η ώρα να ξηλωθούν
Εσείς λύνετε και δένετε
Σας ξέρουν όλοι
Ενώ εμένα κανείς
Ή σχεδόν κανείς
Είμαι η Εμίλια Πέρεζ
Μια γυναίκα από το Μεξικό!
Μια γυναίκα που δεν μοιάζει με καμία άλλη!
Δείτε τον υπουργό Δημόσιας Παιδείας
Ειδικό σε εταιρείες φαντάσματα
Τα συμβόλαια υπάρχουν Ενώ τα σχολεία όχι
Πείτε μας, λοιπόν!
Πού βρήκατε το τζετ Την πισίνα, το ξενοδοχείο σας;
Δείτε τον κυβερνήτη
Ποιος τον ψήφισε; Το καρτέλ;
Μία-μία εξαγόρασαν των αγροτών τις ψήφους
Πλήρωσε τώρα το καρτέλ
Ήδη στρογγυλοκάθισε Στον δικό σου βρόμικο θρόνο
Λόγια, όλοι αυτοί οι άνθρωποι όλο λόγια
Μα ήρθε η ώρα να ξηλωθούν
Και, δόξα τω Θεώ,
έχω στο πλευρό μου μια εξαιρετική γυναίκα, τη Ρίτα Μόρα Κάστρο!
Η ενσάρκωση της εξυπνάδας!
Ενσάρκωση της εξυπνάδας!
Είναι πολύ δύσκολο!
Δείτε τον σακάτη Δεν το 'παθε εκ γενετής
Αν πάλι αργήσεις να πληρώσεις Σε καροτσάκι θα καταλήξεις
Ή, σαν αυτόν, χωρίς χέρι
Αν είσαι διεφθαρμένος, έλα στην ώρα σου
Δείτε τον αγαπητό μας Γκαμπριέλ Μεντόσα Με τη νέα του γυναίκα
Πολύ νέα
Πολύ ξανθιά
Ξανθιά!
Λόγια, όλοι αυτοί οι άνθρωποι όλο λόγια
Μα ήρθε η ώρα να ξηλωθούν
Η απώλεια ενός αγαπημένου είναι τραγωδία
Η απώλεια των λειψάνων του Είναι ισόβια καταδίκη!
Ισόβια καταδίκη!
Σεισμός!
Εις υγείαν!
Περάστε.
Η κυρία Επιφανία Φλόρες.
Να περάσει, ευχαριστώ.
- Περάστε. - Ευχαριστώ.
Ελάτε, καθίστε.
Τι μπορώ να κάνω για σας;
Βρήκατε τον σύζυγό μου.
Πού είναι;
Στο νεκροτομείο.
Στο νεκροτομείο;
Τι γυρεύει εκεί;
Είναι νεκρός.
Είναι σίγουρα αυτός;
Ναι, κατά 99,9%. Λυπάμαι πολύ.
Με συγχωρείτε.
Λυπάμαι πολύ.
Με συγχωρείτε.
Συγγνώμη, ίσως ήμουν πολύ απότομη.
Περίμενα ότι θα ήταν εδώ.
Φοβόμουν πολύ.
Πέρασα πέντε ήρεμα χρόνια.
Μετά, πήρα το γράμμα σας...
Με χτυπούσε, μου έκλεβε χρήματα, με βίαζε.
Αν δεν ήταν νεκρός, θα...
θα τον...
Έφερα ακόμα και μαχαίρι.
Κανείς δεν θα σε βλάψει πια.
Τελείωσε.
Θέλεις κάτι; Νερό;
Είσαι καλά;
Ναι, καλά είμαι.
Καλημέρα, κυρία Φλόρες.
Ευχαριστώ πολύ.
Κυρία Φλόρες!
Πείτε μου, τι να κάνουμε τη σορό του;
Πετάξτε την.
Αυτό μόνο;
Αλήθεια φέρατε μαχαίρι;
Να ξαναβρεθούμε;
Για ποιον λόγο;
Απλώς για να ιδωθούμε.
Ναι.
Αντίο.
- Τα βρήκες όλα; - Ναι.
Φεύγεις κιόλας;
Να πάω σπίτι πριν ξυπνήσουν τα παιδιά.
Παιδιά;
Έχεις παιδιά;
Ναι.
Βασικά, όχι. Αλλά το ίδιο κάνει.
Πώς κάνει το ίδιο;
Ο πατέρας τους πέθανε. Είμαι θεία τους.
Θα σε ξαναδώ;
Θέλεις;
Ναι. Εσύ;
Αγάπα με, προστάτεψέ με
Μισός αυτός, μισή αυτή
Μισός μπαμπάς, μισή θεία
Μισός πλούσιος, μισή φτωχή
Μισός μαφιόζος, μισή βασίλισσα
Μισός εδώ, μισή εκεί
Μισός νεκρός, μισή ζωντανή
Μισός μέσα, μισή έξω
Όλα, τίποτα
Ποιος είμαι; Δεν έχω ιδέα
Είμαι αυτό που νιώθω
Και για πρώτη φορά
Νιώθω ένα συναίσθημα
Η ζωή χωρίς αγάπη Ήταν μια πτώση αδιάκοπη
Τι αγαλλίαση
Να κάνεις έρωτα από αγάπη
Εμίλια
Επιφανία
Μισός εγώ, μισή αυτή
Μισός μαζί, μισή μόνη
Μισός κάτω, μισή πάνω
Στην αρχή και στο τέλος
Ποια είμαι; Δεν γνωρίζω
Μόλις τώρα γεννήθηκα
Γεννήθηκα από τον πόθο της
Γεννήθηκα από την κοιλιά της
Η ζωή χωρίς πόθο Ήταν σαν βουνό
Τώρα, ο πόθος μου
Με οδηγεί στο ποτάμι
Είμαι ερωτευμένη
Ερωτευμένη
Πού το έμαθες αυτό;
Ποιο;
Να αλλάζεις τις ζωές των ανθρώπων.
Όχι μόνο τις δικές τους. Τη δική μου. Όλων.
Πέρασα μια ζωή σπουδάζοντας. Τι κατάλαβα;
Οι πλούσιοι πλουσιότεροι, τα καθάρματα χειρότερα.
Συμβαίνει κάτι;
Είμαι 40 ετών, Εμίλια.
Η ερωτική ζωή μου είναι έρημος, και η επαγγελματική υπόνομος.
- Τι να πω; - Τίποτα.
Τίποτα.
Τίποτα απ' αυτά δεν θα υπήρχε χωρίς εσένα. Αυτά είναι η επαγγελματική ζωή σου.
Θα 'πρεπε να νιώθεις περήφανη.
Κάνω λάθος;
Ευχαριστώ.
Την έχει ψωνίσει άσχημα ο τύπος.
Όλο για τον εαυτό του μιλάει. Δεν μπορεί να το βουλώσει λίγο;
- Ξέρεις τη Ρεμπέκα Μπλανκ. - Ναι.
Ήταν φοβερή. Του κάνει
"Κοίτα, Τζακ, αν έρθεις στον γάμο μου,
η νύφη είμαι εγώ, άσε με να είμαι το αστέρι της βραδιάς.
Εσύ να πας να κάνεις ένα κρύο ντους..."
Θέλω να αγαπώ τον εαυτό μου
Να αγαπώ τον εαυτό μου απόλυτα
Όχι, "τη ζωή".
Να αγαπώ αυτό που νιώθω
Θέλω να αγαπώ τον εαυτό μου
Να αγαπώ τον εαυτό μου απόλυτα
Να αγαπώ τον εαυτό μου όπως είμαι
Θέλω να αγαπώ το κοριτσάκι
Που δεν με άφησαν να είμαι
Θέλω να αγαπώ τη γιαγιάκα
Που ίσως κάποτε να γίνω
Θέλω να αγαπώ τον εαυτό μου κάθε μέρα
Κάθε ώρα, κάθε δευτερόλεπτο
Υπάρχω, κι αυτό είναι αρκετό
Άλλωστε, αυτό δεν σημαίνει Να είσαι γυναίκα;
Θέλω να αγαπώ τον εαυτό μου
Όπως θέλω να μ' αγαπούν
Αμήν
Θέλω να αγαπώ τον εαυτό μου
Να αγαπώ τη ζωή μου
Να αγαπώ τον εαυτό μου όπως είμαι
Αν πέσω από τον γκρεμό Θα 'ναι ο δικός μου γκρεμός
Αν διαλυθώ από τον πόνο Θα 'ναι ο δικός μου πόνος
Αν πετάω στους επτά ουρανούς Θα 'ναι οι δικοί μου ουρανοί
Αν πάρω τον λάθος δρόμο
Ποιος νοιάζεται; Θα 'ναι ο δικός μου δρόμος
Μην καμπουριάζεις.
Ακόμα 25 δευτερόλεπτα.
Πώς μοσχοβολούν τα αγόρια μου!
- Θα τα πάρω εγώ. - Γεια, θεία.
Σ' τα εμπιστεύομαι.
Γεια σου, Τζέσι.
- Με τρόμαξες. - Συγγνώμη.
Μπορείς να κάνεις ό,τι σε ευχαριστεί, αλλά...
- Ξέρω, τα παιδιά. - Ναι.
Απλώς πρόσεχε. Μικρά είναι.
Ξέρω, σου είπα.
Ευχαριστώ.
Έχω να σου πω κάτι.
Ακούω.
Παντρεύομαι!
Παντρεύεσαι; Ποιον;
Τον Γκουστάβο.
- Ακόμα βλέπεστε; - Ναι.
Μήπως είναι κάπως βιαστικό;
Πέντε χρόνια το περιμένω.
Αν είσαι εσύ χαρούμενη, είμαι κι εγώ.
Πού θα μείνετε;
Σκεφτόμαστε μια βίλα στο Πολάνκο.
- Και τα παιδιά; - Τα παιδιά τι;
Θα μείνουν εδώ.
Όχι. Γιατί; Θα μείνουν μαζί μας.
Έχει κήπο αυτή η βίλα στο Πολάνκο;
Ναι, έχει τα πάντα.
Τα σχολεία είναι καλά εκεί;
Δεν το έχουμε ψάξει ακόμα.
Όταν λες...
"Τα παιδιά θα μείνουν μαζί μας",
εννοείς εσένα και τον νταβατζή;
Τι;
Όταν λες "Τα παιδιά θα μείνουν μαζί μας",
εννοείς εσένα και τον κωλονταβατζή σου;
- Νταβατζή μου; - Ναι!
Ποια είσαι εσύ και μιλάς, μωρή σιτεμένη λεσβία;
Θες να σου πω κι εγώ για την πουτανίτσα σου;
Τράβα να γαμήσεις την πουτάνα τη μάνα σου με τον κωλονταβατζή σου,
αλλά τα παιδιά μου θα μείνουν εδώ!
Δικά μου παιδιά είναι.
Δικά σου;
Το 'χεις κάψει τελείως;
Δικά μου είναι τα παιδιά! Δικά μου!
Ορίστε 100.000 δολάρια. Φεύγεις από την πόλη.
Αν σε ξαναδώ, θα σε ταΐσω στα σκυλιά.
Γκέγκε, καριόλη;
Τι ώρα έφυγαν;
Δεν ξέρω. Όλοι κοιμόντουσαν.
Δεν άφησαν σημείωμα;
Δεν βρήκα τίποτα.
Τζέσι, εγώ είμαι, η Εμίλια.
Δεν ξέρω γιατί το έκανες αυτό.
Πάρε μόλις μπορέσεις, σε παρακαλώ.
Έφυγε με τα παιδιά
Τους γιους μου κι όλα τους τα πράγματα Για Πολάνκο, προφανώς
Με τον νταβά της
Αυτό δεν μπορεί να το κάνει
Εντάξει, καταλαβαίνω, μάνα τους είναι
Αλλά εγώ τι ρόλο παίζω; Δεν θα περάσει έτσι
Ηρέμησε
Μην ανησυχείς
Ηρέμησε
Ψυχραιμία, ηρέμησε
Ούτε φαγητό δεν έχω να πάρω!
Δεν έχω μία! Με μπλόκαρε!
Δεν δουλεύει καμία κάρτα μου!
Όλοι οι λογαριασμοί μπλοκαρισμένοι!
Ήθελε να μου πάρει τα παιδιά Και τώρα τα λεφτά μου;
Ηρέμησε
Θέλει να μου κλέψει τα παιδιά!
- Πώς παντρεύτηκα την τσούλα; - Θα τους σκοτώσω όλους!
- Όλους! - Πώς παντρεύτηκα τέτοια αχάριστη;
Έπρεπε να το είχες σκεφτεί καλά Τι νομίζεις;
Ότι οι άλλοι είναι μαριονέτες σου;
Αυτό ήταν μια άλλη ζωή Τα πράγματα έχουν αλλάξει
Πώς μπόρεσα να μείνω με τη σκρόφα;
Πώς την εμπιστεύτηκα τη σκύλα;
Δεν ξέρω γιατί το έκανε Θα της μιλήσω
Θα το τακτοποιήσω, θα βρω την άκρη
Τα λεφτά είναι του Μανίτας, του άντρα μου!
Αυτά που μου άφησε όταν πέθανε!
- Δικά μου! - Αυτό δεν το δέχομαι
Πώς μπόρεσες να κάνεις κάτι τέτοιο;
Γιατί δεν μου το είπες πρώτα;
- Πώς έχει πρόσβαση στους λογαριασμούς μου; - Ηρέμησε, μην ανησυχείς
Ο Μανίτας το είχε κανονίσει
- Πώς το ξέρεις; - Για προστασία σας
Θέλω τα παιδιά μου
Αν θέλεις τα παιδιά σου Πρέπει να σβήσεις τη φωτιά
- Θέλω τα παιδιά μου - Τα λεφτά μου;
Πρέπει να σβήσεις τη φωτιά
- Θέλω τα παιδιά μου! - Άντε γαμήσου!
Καληνύχτα.
Κλείστε τα φώτα πριν φύγετε.
Τα λέμε αύριο.
Το γραφείο είναι ανοιχτό 9: 00 π.μ. με 5: 00 μ.μ. Κλείνουμε.
- Είχατε ραντεβού; - Ναι.
- Μπορώ να σας βοηθήσω; - Μάλλον όχι, ήρθα να δω την κυρία Πέρεζ.
Είσαι η Επιφανία;
Κι εσύ η Ρίτα, σωστά;
- Ιδού, λοιπόν. - Τι εννοείς;
Συναντηθήκαμε. Καιρός ήταν!
Έλα. Να πάρω τα κλειδιά μου.
- Καληνύχτα. - Καληνύχτα.
Εγώ είμαι. Κάθισε.
- Να πω ότι είσαι εδώ; - Ναι.
Είναι εδώ η Επιφανία. Σε περιμένουμε.
Πάρε μας σύντομα.
Μιλάει συχνά για σένα.
Αλήθεια;
Και τι λέει;
Από τότε που σε γνώρισε,
είναι σαν έφηβη. Σαν δεκαπεντάχρονη...
Εκδηλωτική.
Λαμπερή.
Και για σένα μιλάει συχνά.
Αλήθεια;
Και τι λέει;
Ότι είσαι σαν αδερφή της.
Ότι της άλλαξες τη ζωή.
Πώς της άλλαξα τη ζωή;
Πότε; Τι σου είπε;
Μου είπε για την οικογένειά της,
για τα παιδιά, τα ανίψια που λατρεύει.
Είπε ότι αυτό το μέρος σ' εσένα το χρωστάει.
Ότι την έκανες... πιο έξυπνη και πιο γενναιόδωρη.
Είπα κάτι που δεν έπρεπε;
Κάθε άλλο, συγγνώμη.
Η Εμίλια υπερβάλλει ως συνήθως, αλλά είναι συγκινητικό.
Εσύ κι εγώ είμαστε οι μόνες φίλες της.
Φοβερό φαν κλαμπ!
Ναι;
Εγώ είμαι, ναι.
Τι;
Πού; Εδώ είστε;
Ένα λεπτό.
Βρήκαμε το αμάξι της κυρίας Πέρεζ.
Ο οδηγός της είναι νεκρός. Την απήγαγαν.
Λυπάμαι.
ΕΥΧΑΡΙΣΤΟΥΜΕ ΓΙΑ ΤΗΝ ΠΡΟΤΙΜΗΣΗ
Λευκό πουκάμισο και μαύρη φούστα...
Κυρία Μόρα Κάστρο;
Με συγχωρείτε.
Εμίλια!
Όχι. Δεν είμαι η Εμίλια.
Πήρες το πακέτο;
Ναι.
Ξέρεις να μετράς με δάχτυλα;
Τριάντα εκατομμύρια.
Σωστά.
Δώσ' της το τηλέφωνο να την ακούσω.
Ρίτα.
Ναι, Εμίλια.
- Κάνε ό,τι σου πουν, εντάξει; - Εννοείται.
Δεν είμαι εδώ τυχαία.
Ο χρόνος πέρασε...
Ο χρόνος πέρασε γρήγορα.
Μπίνγκο.
Δική μου ατάκα είναι αυτή, χαζούλα.
Έλα τώρα...
Ποντσίς. Πρέπει να έρθεις στο Φωτάκι.
Φέρε οκτώ-εννιά γερούς άντρες.
Να πάρει.
Το κέρατό μου!
Ρίτα, συνέχισε ευθεία.
Θα πάμε μπροστά.
Στρίβουμε στην επόμενη.
Χοσέ, στρίψε αριστερά.
Σβήσε τα φώτα.
Τι θα μου κάνεις;
Θα πάρω τα χρήματα που μου έκλεψες.
Και μετά;
Θα μας είσαι άχρηστη.
Θα με σκοτώσετε;
Έρχεται.
Σβήσε το φως.
Σβήσε τα φώτα!
Σβήσ' τα, να πάρει!
Σήκω και προχώρα.
Το αριστερό σου χέρι!
Όχι! Να δω την Εμίλια.
Θέλω να δω την Εμίλια!
Παλιοκαριόλα.
Να δω το αριστερό σου χέρι, μωρή!
Σου απάντησα!
Αν δεν βγεις με την Εμίλια, λεφτά δεν παίρνεις!
Μ' ακούς;
Βγες έξω μαζί της!
Εσείς οι δύο ελάτε μαζί μου. Καλύψτε μας.
- Έγινε. - Καλή μου, ετοίμασέ την.
Έλα.
Μην πλησιάζεις!
Μ' ακούς;
Αν δεν τη δω, λεφτά δεν έχει!
Βγες έξω μαζί της!
Γαμώτο! Δεν είναι μόνη!
Εμίλια!
Σε γνώρισα όταν ήσουν 17
Τότε τα είχα με την Τζούλιαν Την αδερφή σου
Μα τι λες;
Όταν ήμουν με την Τζούλιαν Εσένα κοίταζα
Μετά, μια μέρα στην Ασουσένα
Σε φίλησα Και πήγαμε πάνω για τα υπόλοιπα
Με φίλησες;
Πήγαμε πάνω για τα υπόλοιπα
Ποιος σου τα είπε αυτά;
Όταν παντρευτήκαμε Σου έδωσα δύο κολιέ
Μου είπες...
Μη μιλάς.
Μου είπες ότι έχασες το ένα
Αλλά εγώ ήξερα ότι το έδωσες Στην Τζούλιαν για να σε συγχωρέσει
Τη μέρα του γάμου Ντρεπόσουν τόσο για τους δικούς σου
Που δεν ήθελες να τους δεις
Έτσι, τους έβαλες Στο πίσω μέρος της εκκλησίας
Ποια είσαι;
Η Εμίλια
Ο Μανίτας
Θεέ μου! Τι κάναμε;
Τζέσικα
Συγχώρεσέ με
Σκάσε, βρόμα, αλλιώς σε σκοτώνω εδώ και τώρα!
Τζέσικα.
Μπες στο αμάξι!
- Τι κάνουμε εδώ; - Μπες μέσα!
Μπες μέσα, ρε γαμώτο!
Γαμημένα πουτανόπαιδα!
Σταμάτα!
- Τι; - Σταμάτα!
Τα 'χεις παίξει;
Σταμάτα το αμάξι!
Άφησέ με, ρε παλιοκαριόλα!
Σου 'χει στρίψει!
Τι πρόβλημα έχεις, μωρή;
Είναι στο πορτ μπαγκάζ.
Ο Μανίτας.
Είναι στο πορτ μπαγκάζ.
Ο άντρας μου!
- Τι; - Στο πορτ μπαγκάζ!
Σταμάτα το αμάξι!
Όπα, πρόσεξε.
Πρόσεξε μ' αυτό το μαραφέτι.
- Τον νου σου. - Σταμάτα το αμάξι!
Τι ακριβώς κάνεις, Τζέσι;
Σε παρακαλώ!
Ηρέμησε. Θα σταματήσω.
Ψυχραιμία. Ηρέμησε.
Κυρία Ρίτα, ήρθαν.
Η μητέρα σας είχε ένα ατύχημα. Δεν θα ξανάρθει.
Τώρα, θα σας φροντίζω εγώ.
Αφιερώνω αυτό το ποίημα
Σ' αυτήν που τόσο αγαπήθηκε
Για μια στιγμή φευγαλέα
Στη γυναίκα που γέμισε τις νύχτες μου
Σ' αυτήν που έφευγε την αυγή
Χωρίς ποτέ να μιλά για τον εαυτό της
Σ' αυτήν που ήπιε από την πηγή μου
Το μυστήριό της θα μου λείψει
Σαν άστρο μακρινό
Σ' αυτήν που μου επέτρεψε να 'μαι λεύτερη
Λεύτερη σαν τον αέρα
Λεύτερη σαν το άρωμά της
Σ' αυτήν που γρήγορα σαν σπίθα
Και με ανοιχτή την αγκαλιά της
Βρέθηκε στο δικό μας μονοπάτι
Σ' αυτήν που κοπίασε για το θαύμα
Και μεταμόρφωσε το μολύβι σε χρυσό
Και μάγεψε τον κόσμο
Σ' αυτήν που πλάι μας ύψωσε
Για χάρη όλων των κολασμένων
Το λάβαρο της αλήθειας
Σ' αυτήν τη φλογερή μορφή
Με την απαράμιλλη ευγένεια
Που μας πρόσφερε τόση χαρά
Σ' αυτήν που δεν θα ξαναγυρίσει
Σ' αυτήν που κράτησε το μυστικό της
Αυτά τα λουλούδια προσφέρω
ΕΜΙΛΙΑ ΠΕΡΕΖ
ΣΤΗ ΜΝΗΜΗ ΤΗΣ ΧΕΝΓΚΑΜΕΧ ΠΑΝΑΧΙ
Υποτιτλισμός: Ειρήνη Παπαδάκη